ফিডল নদী

'ফিডল' নদী () কানাডার আলবার্টা প্রদেশের জেসপার জাতীয় উদ্যানে অবস্থিত একটি নদী। নদীটির উৎপত্তি ফিডল গিরিপথে এবং মোহনা আথাবাস্কা নদীতে। এটি আথাবাস্কা নদীর একটি মাঝারি দৈর্ঘ্যের উপনদী। আথাবাস্কায় পতনের পূর্বে ফিডল নদীর কতিপয় শাখা নদী আছে।Mussio Ventures (2004).  Central Alberta Backroad Mapbook.  Burnaby: Mussio Ventures.

 প্রবাহ 
ফিডল নদী জেসপার জাতীয় উদ্যানের ফিডল গিরিপথ হতে উৎপন্ন হয়েছে। ব্রায়ান্ট পর্বত, গ্রেগ পর্বত, স্যার হ্যারল্ড মিচেল পর্বত ও বেরি পর্বতের বারিপাত ও বরফ গলা পানি এই নদীর মূল জল সরবরাহকারী। ফিডল গিরিপথ হতে নদীটি উত্তর-পশ্চিম দিকে প্রবাহিত হয়ে জেসপার জাতীয় উদ্যানের পূর্ব প্রবেশদ্বারের নিকটে আথাবাস্কা নদীতে মিশেছে। নদীটির কিছুপথ জনপ্রিয় মিয়েট উষনপ্রসবনে যাওয়ার রাস্তার সমান্তরাল প্রবাহিত হয়েছে।

 নামকরণ 
ফিডল নদী এবং একই সাথে ফিডল পর্ব চূড়া, ফিডল গিরিপথ ও ফিডল পর্বতমালা'র নামকরণ নিয়ে দুইটি গল্প প্রচলিত আছে। ফিডল পর্বতমালার মধ্য দিয়ে একটি নির্দিষ্ট গতি ও পথে বায়ুপ্রবাহ হলে ফিডল বা বেহালার চতূর্থ তারের মত সুর তৈরী হয়। দ্বিতীয় গল্পও অনুযায়ী ফিডল পর্বতমালার সীমারেখা বেহালার আকৃতির মত। ১৮৪৬ সালে নদীটিকে প্রথম ফিডল নদী নামকরণ করা হয়।Karamitsanis, Aphrodite (1991). Place Names of Alberta, Volume 1. Calgary: University of Calgary Press, pg. 87

 শাখা নদী 

 পোচার্স নালী
 স্লাইড নালী
 সালফার নালী
 ও'হাগান নালী
 মিস্টেরি নালী
 ভিলেনুয়েভ নালী
 মরিস নালী
 এশলার নালী

 তথ্যসূত্র 

বিষয়শ্রেণী:আথাবাস্কা নদীর উপনদী
বিষয়শ্রেণী:আলবার্টার নদী